KSC Pinki Zemun

Kulturno sportski centar Pinki ili samo hala Pinki je sportski centar u Zemunu, Beograd, Srbija. Ime je dobio po narodnom heroju Jugoslavije Bošku Palkovljeviću Pinkiju. Pored velike hale kapaciteta 2.300 sedećih mesta za sportske manifestacije i do 5.000 za muzičke koncerte, u sklopu kompleksa postoje još borilačka, gimnastička i baletska sala, fitnes centar, streljana i zatvoreni bazen. . Historija Otvoren je 21. oktobra 1974. povodom obeležavanja 30-godišnjice oslobođenja Zemuna, a tada je nazvan Dom sportova, omladine i pionira „Pinki“. KSC Pinki je jedini sportski centar u Beogradu koji se ne finansira iz gradskog budžeta. Razlog je što je opštinska vlast sredinom 2000. donela odluku da transformiše Dom „Pinki“ u Javno preduzeće KSC „Pinki-Zemun“, koje od tada posluje kao akcionarsko društvo, a većinski paket akcija (49%) prodat je Naftnoj industriji Srbije. Istorijat kulturno sportskog centara "PINKI ZEMUN" a.d. Sportski centar Pinki ZemunIzgrađen na temeljima Doma kulture i Srednje fiskulturne škole, svečano je otvoren 21. oktobra 1974. godine u čast obeležavanja tridesetogodišnjice pobede nad fašizmom, nazvan Dom sportova, omladine i pionira "PINKI", do današnjeg dana predstavlja simbol Zemuna! U osnivačkom aktu Skupštine opštine Zemun, iz marta 1974. godine, navedeno je da je "Dom "PINKI" ustanova od od šireg društvenog interesa namenjena deci, pionirima, omladini, radnim ljudima i građanima za zadovoljavanje svojih potreba u oblasti kulture, obrazovanja i fizičke kulture", za šta je svojim prostornim kapacitetima i kadrovima bila i osposobljena. Sve postavljene programske zadatke Dom je ispunjavao sa više ili manje uspeha, u potpunosti odražavajući vreme svog delovanja. Krajem devedesetih godina, tadašnja opštinska vlast donosi odluku po kojoj se ustanova Dom "PINKI" transformiše u Javno preduzeće KSC "PINKI-ZEMUN" i kao takvo pristupa vlasničkoj transformaciji. Vlasnička transformacija u potpunosti menja osnovu poslovanja tako da KSC "PINKI-ZEMUN"A.D. prestaje da bude u funkciji gradana, već svojih vlasnika. Danas, posle više od trideset godina rada, posluje po principima tržišne ekonomije, kao akcionarsko društvo. Nakon izvršene vlasničke transformacije vlasnici kapitala Društva su: - NIS-Naftna industrija Srbije sa 48% kapitala; - MK commerce sa 20% kapitala; - Marić Radomir sa 10% kapitala; - Mali akcionari sa 22% kapitala, uz napomenu da se procenti učesća u vlasništvu kapitala menjaju obzirom da se izuzetn aktivno trguje akcijama preko Beogradse berze (www.belex.rs). Sa 45 zaposlenih u potpunosti izvršava zadatke Upravnog odbora, postavljene u cilju očuvanja kapitala Društva, i to kroz poslovnu i sportsku delatnost. Društvom upravlja Upravni odbor od 11 članova koji bira Skupština akcionara a čine ga predstavnici vlasnika kapitala, i to: -NIS - 5 članova od kojih se bira predsednik; -MK commerce - 2 člana -Mali akcionari - 4 člana. Upravni odbor imenuje generalnog direktora i 4 člana Izvršnog odbora koji neposredno rukovode Društvom. Reference Vanjske veze Zvaničan sajt KSC Pinki Zemun Arhivirano 2009-05-04 na Wayback Machine-u